47. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1574 της 8/9 Οκτ. 1956 Περί εξουσιοδοτήσεως του Υπουργού Εμπορίου, όπως διενεργή προμηθείας κατά παρέκκλισιν των περί Δημοσίου Λογιστικού διατάξεων. Λαβόν υπ’ όψιν: α)πρότασιν του Υπουργού Εμπορίου, περί προσωρινής εξαιρέσεως της εφαρμογής του Ν.Δ. 3095/54, περί Κρατικών προμηθειών επί των μέχρι τούδε υπό του Υπουργείου Εμπορίου (Διευθύνσεως Κρατικών Αγορών) διενεργουμένων προμηθειών καυσίμων εν γένει ως και εφοδίων εκ του Εξωτερικού δια τας ανάγκας της πολιτικής καταναλώσεως των Σιδηροδρόμων, Φωταερίων, Ενόπλων Δυνάμεων κλπ. και εξακολουθήσεως της ενεργείας τούτων υπό του Υπουργείου Εμπορίου, β)την επιτακτικήν ανάγκην της διενεργείας προμηθειών εκ του Εξωτερικού η εκ του Εσωτερικού ωρισμένων βασικών εφοδίων προς ικανοποίησιν αμέσων αναγκών της καταναλώσεως κλπ. εν όψει των εκάστοτε παρουσιαζομένων περιστάσεων και συνθηκών της αγοράς, εκτιμωμένων κατά την κρίσιν του Υπουργού Εμπορίου, γ)το άρθρ. 2 του Ν.Δ. 3421/55 δια του οποίου παρετάθη μέχρι και της 8ης Οκτ. 1956 η αρμοδιότης της Διευθύνσεως Κρατικών Αγορών του Υπουργείου Εμπορίου, δια την προμήθειαν διαφόρων εφοδίων και άλλων βασικών ειδών διατροφής και δ)τον χαρακτήρα και την φύσιν της αρμοδιότητος του Υπουργού Εμπορίου, ως ειδικώτερον ασκούντος την εμπορικήν και αγορανομικήν πολιτικήν της Κυβερνήσεως, η έγκαιρος και επιτυχής άσκησις της οποίας απαιτεί να μη παρακωλύεται εξ υφισταμένων γενικών διατάξεων και μετά σχετικήν συζήτησιν, αποφασίζει: 1.Αναθέτει εις το Υπουργείον Εμπορίου, μέχρι πέρατος του χρονικού διαστήματος καθ’ ο θέλει εξακολουθήσει παρεχομένη εις την Ελλάδα οικονομική βοήθεια εκ του Εξωτερικού, την κατά παρέκκλισιν του Ν.Δ. 3095/54 και των συναφών προς τούτο διατάξεων, ως και του περί Δημοσίου Λογιστικού, διενέργειαν προμηθειών δια τακτικού ή εκτάκτου διαγωνισμού ή και την απ’ ευθείας προμήθειαν, εφ’ όσον το τελευταίον τούτο επιβάλλεται εξ εξαιρετικών λόγων, εκτιμωμένων κατά την κρίσιν αυτού, των κάτωθι εφοδίων, ως και την κατεργασίαν τούτων: Σελ. 258,30(α) Σίτου και λοιπών δημητριακών, ζυμαρικών κλπ. οσπρίων, στερεών και υγρών καυσίμων και λιπαντικών Σιδηροδρόμων Ελληνικού Κράτους, Σιδηροδρόμων Πειραιώς – Αθηνών – Πελοποννήσου, Φωταερίων, πολιτικής καταναλώσεως κλπ. και άλλων βασικών ειδών διατροφής δια τας ανάγκας του πληθυσμού της Χώρας, ως και των Ενόπλων Δυνάμεων. Εις την ενέργειαν των προμηθειών τούτων περιλαμβάνονται και αι μεταφοραί, αι ασφαλίσεις, αι εργασίαι επιβλέψεως αυτών κλπ. 2.Η διενέργεια και πληρωμή των προμηθειών, η συγκρότησις και λειτουργία των Επιτροπών κλπ., ως εν άρθρ. 2 παρ. 2, του Ν.Δ. 3421/55 προβλέπεται, θα διέπωνται υπό της εν τω ιδίω άρθρω προβλεπομένης κοινής αποφάσεως των Υπουργών Οικονομικών – Εμπορίου. 3.Ο παρά τη Τραπέζη της Ελλάδος υφιστάμενος τρεχούμενος λογαριασμός χρηματοδοτήσεως προμηθειών Εφοδίων Καταναλωτικών Αγαθών, θα εξακολουθήση να λειτουργή ως μέχρι τούδε. 4.Ο Υπουργός του Εμπορίου θα εκδώση τας δεούσας αποφάσεις και διαταγάς δια την άμεσον εφαρμογήν της παρούσης και θα μεριμνήση δια την έγκαιρον νομοθετικήν κύρωσιν. 5.Η ισχύς της παρούσης άρχεται από 9ης Οκτ. 1956, ήτοι αφ’ ης έληξεν η εν παραγρ. 1 του άρθρ. 2 του Ν.Δ. 3421/55 αναφερομένη προθεσμία. Η παρούσα δημοσιευθήτω δια της Εφημερίδος της Κυβερνήσεως. Εκδόσαν προς τούτο την υπ’ αριθ. 1574 παρούσαν πράξίν του. 25.Δ.α.47 Υπηρεσία Κρατικών Προμηθειών. 